Demà es reobrirà al trànsit l'avinguda Sants de la Pedra
18 de juliol 2018

![Imagen 1](/media/apufvijd/49-web_maqueta_pepe-gil-1.jpg)

Demà es reobrirà al trànsit l'avinguda Sants de la Pedra, després de la finalització de les obres que va adjudicar la Junta de Govern Local en les voreres de l'avinguda Sants de la Pedra. La localització on s'ha actuat és en sis trams de vorera en l'avinguda, entre els carrers Compositora Matilde Salvador i de la Rosa. Manteniment ha invertit 84.700 euros en la substitució de voreres de Sants de la Pedra i en la plantació de tarongers al llarg del costat esquerre de la vorera. A més, també s'ha asfaltat tot el tram, encara que esta inversió és a càrrec del pressupost del departament de Manteniment, tal com s'ha fet recentment amb els voltants de la plaça de la Independència del Port de Sagunt.  

  

![](/media/amjmkib0/49-web_cuerpo_img_7694.jpg)  
  

El departament de Manteniment de l'Ajuntament de Sagunt, mitjançant informes tècnics municipals, ja va assenyalar la necessitat i idoneïtat de millorar en sis illes de cases les voreres deteriorades, adequar-les a l'accessibilitat de tot l'entorn i a la seguretat vial, així com la instal·lació o reparació de xarxes de servici i d'escocells.

  

Pepe Gil, regidor de Manteniment ha declarat que **“després d'unes setmanes de treball en el barri de Sants de la Pedra, demà acabaran les obres”**, en les quals han canviat les voreres ja que eren inaccessibles i en les quals hi havia uns arbres que havien trencat totes les voreres. **“El dilluns van començar a fresar la zona de l'asfaltat i avui ja han acabat de fresar i de substituir tot l'asfalt de la zona en la qual hem actuat”**. El que han fet allí, és substituir les voreres i plantar tarongers al llarg de tota la vorera del costat esquerre **“ja que, en el costat dret, per la presència d'instal·lacions de serveis com Telefónica, Iberdrola...han aconsellat no posar allí els arbres”**, ha confirmat Gil. Demà en acabar de pintar, serà reoberta l'avinguda.

​

![](/media/ukxf3xj1/49-web_cuerpo_img_7717.jpg)  
​  
  

​

*   [](http://www.facebook.com/sharer.php?u=https://aytosagunto.es/va/actualitat/dema-es-reobrira-al-transit-l-avinguda-sants-de-la-pedra/ "Facebook")
*   [](http://twitter.com/share?url=https://aytosagunto.es/va/actualitat/dema-es-reobrira-al-transit-l-avinguda-sants-de-la-pedra/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/dema-es-reobrira-al-transit-l-avinguda-sants-de-la-pedra/ "Linked In")
*   [](mailto:?body=https://aytosagunto.es/va/actualitat/dema-es-reobrira-al-transit-l-avinguda-sants-de-la-pedra/)